CELEX: 32011D0043
Language: sl
Date: 2011-01-21 00:00:00
Title: 2011/43/EU: Sklep Komisije z dne 21. januarja 2011 o spremembi Sklepa 2010/468/EU o začasnem trženju sort Avena strigosa Schreb., ki niso vključene v skupni katalog sort poljščin ali nacionalne kataloge sort držav članic (notificirano pod dokumentarno številko C(2011) 156)  Besedilo velja za EGP

22.1.2011   
            
            
               SL
            
            
               Uradni list Evropske unije
            
            
               L 19/19
            
         SKLEP KOMISIJE
   z dne 21. januarja 2011
   o spremembi Sklepa 2010/468/EU o začasnem trženju sort Avena strigosa Schreb., ki niso vključene v skupni katalog sort poljščin ali nacionalne kataloge sort držav članic
   (notificirano pod dokumentarno številko C(2011) 156)
   (Besedilo velja za EGP)
   (2011/43/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 66/402/EGS z dne 14. junija 1966 o trženju semena žit (1) in zlasti člena 17(1) Direktive,
   ob upoštevanju naslednjega:
   
               (1)
            
            
               Sklep Komisije 2010/468/EU (2) dovoljuje trženje semena sort Avena strigosa Schreb. (v nadaljevanju: A. strigosa), ki niso vključena v skupni katalog sort poljščin ali nacionalne kataloge sort držav članic, v Uniji do 31. decembra 2010.
            
         
               (2)
            
            
               Začasne težave pri splošni oskrbi z A. strigoso, ki so bile vzrok za sprejetje Sklepa 2010/468/EU, se nadaljujejo. Zato je nujno, da se obdobje uporabe dovoljenja iz navedenega sklepa podaljša.
            
         
               (3)
            
            
               Po informacijah, ki so jih Komisiji posredovale države članice, se zdi, da je za leto 2011 za odpravo teh težav z oskrbo potrebnih dodatnih 5 130 ton, in sicer za to obdobje Belgija potrebuje 300 ton, Francija 3 700 ton, Nemčija 300 ton, Italija 280 ton, Španija 300 ton in Portugalska 250 ton.
            
         
               (4)
            
            
               Sklep 2010/468/EU je zato treba ustrezno spremeniti.
            
         
               (5)
            
            
               Ukrepi, določeni s tem sklepom, so v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo –
            
         SPREJELA NASLEDNJI SKLEP:
   Člen 1
   Sklep 2010/468/EU se spremeni:
   
               1.
            
            
               člen 1 se spremeni:
               
                           (a)
                        
                        
                           v odstavku 1 se besedilo „31. decembra 2010“ nadomesti z besedilom „31. decembra 2011“;
                        
                     
                           (b)
                        
                        
                           odstavek 2 se nadomesti z naslednjim:
                           „2.   Skupna količina semena, odobrena za trženje v Uniji v skladu s tem sklepom, v letu 2010 ne presega 4 970 ton. Skupna količina semena, odobrena za trženje v Uniji v skladu s tem sklepom, v letu 2011 ne presega 5 130 ton.“;
                        
                     
         
               2.
            
            
               v drugem odstavku člena 3 se besedilo „31. decembra 2010“ nadomesti z besedilom „31. decembra 2011“.
            
         Člen 2
   Ta sklep je naslovljen na države članice.
   
      V Bruslju, 21. januarja 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL 125, 11.7.1966, str. 2309/66.
   
      (2)  UL L 226, 28.8.2010, str. 46.